**Nota informativă**

**la proiectul Hotărârii Guvernului cu privire la aprobarea normei sanitar-veterinare privind cerințele de supraveghere și metodele de diagnostic a bolilor la animalele acvatice ( număr unic 698/MADRM/2019 )**

 ***1. Denumirea autorului și, după caz, a participanților la elaborarea proiectului***

 Proiectul Hotărârii Guvernului privind aprobarea normei sanitar-veterinare privind cerințele de supraveghere și metodele de diagnostic a bolilor la animalele acvatice este elaborat de către Ministerul Agriculturii, Dezvoltării Regionale și Mediului

 ***2. Condițiile ce au impus elaborarea proiectului de act normativ și finalitățile urmărite***

Proiectul Hotărârii de Guvern nominalizat este elaborat în temeiul art. 28 și 29 din Legea nr. 221/2007 privind activitatea sanitar-veterinară și vine întru executarea Hotărârii Guvernului nr.1472 din 30 decembrie 2016 cu privire la aprobarea Planului național de acțiuni pentru implementarea Acordului de Asociere Republica Moldova – Uniunea Europeană.

 ***3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene***

 Prezentul proiect, este inclus în pct. 173 din Planul Național de Acțiuni pentru implementarea Acordului de Asociere pentru perioada 2017 – 2019 (PNAA 2017-2019), aprobat prin Hotărârea Guvernului nr. 1472 din 28.12.2016 transpune Decizia Comisiei 2015/1554de stabilire a unor norme pentru aplicarea Directivei 2006/88/CE în ceea ce privește cerințele referitoare la supraveghere și la metodele de diagnostic, publicată în Jurnalul Oficial al Uniunii Europene L 247/1 din 23 septembrie 2015., în acest sens a fost întocmit tabelul de concordanță în care se analizează comparativ gradul de transpunere a actului Uniunii Europene în legislația națională.

 ***4. Principalele prevederi ale proiectului și evidențierea elementelor noi***

Elaborarea prezentului act normativ este impusă de necesitatea completării legislației în vigoare cu prevederi ce stabilesc norme de supraveghere care trebuie aplicate în caz de suspiciune sau de confirmare a unor boli la animalele acvatice și metodele de diagnostic care trebuie utilizate pentru examenele de laborator în caz de suspiciune sau de confirmare a prezenței unor boli la animalele acvatice.

 ***5. Fundamentarea economico-financiară***

 Implementarea prevederilor proiectului nu presupune cheltuieli suplimentare din bugetul de stat, îndeplinirea acestora este argumentată economico-financiar, anual, de către Agenția Națională pentru Siguranța Alimentelor.

 Toate cheltuielile ce vor surveni în urma implementării proiectului dat, urmează a fi suportate în limita mijloacelor bugetare aprobate pentru aceste scopuri, în strictă conformitate cu legislația în vigoare.

 ***6. Modul de încorporare a actului în cadrul normativ în vigoare***Prevederile prezentului proiect reprezintă un instrument de punere în aplicare a Legii nr.221/2007 privind activitatea sanitar-veterinară, totodată cadrul normativ național va fi adus în concordanță cu legislația Uniunii Europene în ceea ce privește domeniul sanitar-veterinar.

***7. Avizarea şi consultarea publică a proiectului***

Proiectul este supus avizării și consultării publice conform art. 32 din Legea 100/2017 cu privire la actele normative, fiind plasat pe pagina web a Ministerului Agriculturii, Dezvoltării Regionale și Mediului [www.madrm.gov.md](http://www.madrm.gov.md) la compartimentul Transparență decizională / Proiecte de documente.

Data de 18.09.2019 pe pagina MADRM la compartimentul ,,Noutăți” a fost plasat anunțul că: MADRM a inițiat elaborarea cadrului normativ național privind normele de supraveghere și metodele de diagnostic a bolilor la animalele acvatice.

Propunerile și recomandările pe marginea proiectului hotărârii urma să fie expediate până pe 29 septembrie 2019, prin e-mail la adresa nicolai.fiodorov@madrm.gov.md, sau pe suport de hârtie la adresa or. Chișinău, str. Constantin Tănase 9, Ministerul Agriculturii, Dezvoltării Regionale și Mediului. <http://madrm.gov.md/ro/content/1951>

Data de 07.11.2019. pe pagina MADRM la rubrica *”Transparența decizională”, rubrica ”Proiecte de documente”* a fost plasat anunț cu privire la Analiza Impactului de Reglementare la proiectul hotărârii Guvernului privind aprobarea normelor de supraveghere și metodelor de diagnostic a bolilor la animalele acvatice. <http://www.particip.gov.md/proiectview.php?l=ro&idd=6788>

Data de 02.12.2019. pe pagina MADRM la rubrica *”Transparența decizională”, rubrica ”Proiecte de documente”* a fost plasat anunțul privind consultarea publică proiectului Hotărârii Guvernului cu privire la aprobarea Normelor de supraveghere şi metodelor de diagnostic a bolilor la animalele acvatice.

Pe data de 21.11.2019 Cancelaria de Stat a transmis proiectul spre avizare:

Ministerul Finanțelor, Ministerul Economiei și Infrastructurii, Ministerul Sănătății, Muncii și Protecției Sociale, Ministerul Afacerilor Externe și Integrării Europene, Agenția Națională pentru Siguranța Alimentelor, Centrul de Armonizare a Legislației, Ministerul Justiției, Centrul Național Anticorupție, Institutul Stiintifico-Practic de Biotehnologii în Zootehnie și Medicină Veterinară (izmv56@mail.ru), Asociatia Republicană a Medicilor Veterinari din Moldova (e-mail:n.starciuc@uasm.md), Centrul pentru Cercetare a Resurselor Genetice Acvatice ,,ACVAGENRESURS” (e-mail: scsp59@mail.ru), Asociaţia “Piscicola” e-mail: acvacultura@mail.ru, Asociația ,, Eco-Tiras” e-mail: ilyatrom@mail.ru. ***8.Constatările expertizei anticorupție***

 Proiectul este supus expertizei anticorupție conform art. 35 din Legea 100/2017, fiind solicitată efectuarea expertizei de către Centrul Naţional Anticorupţie. Data 10.01.2020. incinta ministerului a fost organizată o ședință cu reprezentanții instituțiilor responsabili pe domeniul acvaculturii la tema ,,Obiecțiile și propunerile la proiectul Hotărârii Guvernului cu privire la aprobarea normei sanitar-veterinare privind cerințele de supraveghere și metodele de diagnostic a bolilor la animalele acvatice ( număr unic 698/MADRM/2019 ).

 ***9.Constatările expertizei de compatibilitate***

 Prezentul proiect a fost supus expertizei de compatibilitate de Centrul de Armonizare a Legislației și sa constatat că, proiectul de act normativ și-a atins finalitatea propusă, asigurând implementarea în modul corespunzător a Deciziei de punere în aplicare (UE)2015/1554 a Comisiei din 11 septembrie 2015 de stabilire a unor norme pentru aplicarea Directivei 2006/88/CE în ceea ce privește cerințele referitoare la supraveghere și la metodele de diagnostic.

 ***10.Constatările expertizei juridice***

 Proiectul este supus expertizei juridice conform art. 37 din Legea 100/2017, fiind solicitată efectuarea expertizei de către Ministerul Justiţiei.

 ***11.*** ***Alte expertize***

 Proiectul conţine prevederi ce reglementează activitatea de întreprinzător în contextul Legii nr. 235/2006, astfel a fost elaborată Analiza Impactului și supusă expertizei la Grupul de Lucru al Cancelariei de Stat fiind susținută cu luarea în considerație a obiecților și recomandărilor expuse în opinie.